Laurentiu-Teodor Mihai a fost numit in functia de membru al Consiliului de Administratie si de presedinte al Casei Nationale de Asigurari de Sanatate (CNAS), printr-o decizie a prim-ministrului Mihai Tudose, relateaza Agerpres. Laurentiu Mihai a fost in ultimii 8 ani director executiv al Asociatiei Producatorilor de Medicamente Generice. In prezent APMGR reuneste cele mai importante companii din domeniul productiei de medicamente generice prezente pe piata romaneasca fiind una dintre cele mai puternice organizatii de lobby din industria farma.





Decizia a fost publicata miercuri seara in Monitorul Oficial.







Laurentiu Mihai a fost in ultimii 8 ani director executiv al Asociatiei Producatorilor de Medicamente Generice. Potrivit profilului sau profesional de pe Linkedin, acesta a activat in cadrul SRI ca medic de familie din mai 1997 – octombrie 2004 (7 ani 6 luni)





Pe 1 septembrie, premierul Tudose a decis eliberarea lui Marian Burcea din functia de membru al Consiliului de Administratie si de presedinte al CNAS, cu rang de secretar de stat. Conform aceleiasi decizii a sefului Executivului, Razvan Teohari Vulcanescu, vicepresedinte al CNAS, a exercitat atributiile presedintelui pana la numirea conducatorului institutiei.





Decizia premierului Tudose de eliberare a lui Marian Burcea de la conducerea CNAS a venit dupa ce acesta a fost retinut de procurorii Directiei Nationale Anticoruptie in dosarul in care se investigheaza decontari ilegale ale CASMB.





Laurentiu Mihai este doctor in sanatate publica, specializat in medicina de familie. Este director executiv al APMGR din mai 2011.





In prezent APMGR reuneste cele mai importante companii din domeniul productiei de medicamente generice prezent pe piata romaneasca: Accord Healthcare, Amring Pharmaceuticals, Alvogen, Dr. Reddy’s, Egis, Fresenius Kabi, Gedeon Richter, Infomed Fluids, Krka, Magistra CC, Medochemie, Mylan, Sandoz, Terapia-a Sun Pharma company, Teva, Zentiva- o companie Sanofi. Incepand cu anul 2011, APMGR este afiliata la asociatia Medicines for Europe , organizatia reprezentativa a industriei producatoare de medicamente generice si biosimilare din Europa.





La inceputul lunii noiembrie, Laurentiu Mihai a cerut demisia ministrului Sanatatii, Florian Bodog, pe care-l acuza de un "dezastru in domeniul asigurarii medicamentelor pentru populatie". Asociatia APMGR a contestat cresterea unei taxe specifice pentru industria farma (taxa clawback), despre care spune ca s-a majorat pe trimestrul 3 cu 25% fata de nivelul din 2016. Asociatia avertizeaza ca aceasta crestere va duce la disparitia si mai multor medicamente ieftine de pe piata.





Referinta:



